**projektas**

**reg. Nr. T-25**

**2.24. darbotvarkės klausimas**

**Pasvalio rajono savivaldybės taryba**

# sprendimas

**dėl pasvalio rajono savivaldybės tarybos 2019 m. rugsėjo 25 d. sprendimo nr. T1-188 „Dėl viešosios įstaigos pasvalio pirminės asmens sveikatos priežiūros centro vadovo mėnesinio darbo užmokesčio nustatymo“ pakeitimo**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos sveikatos priežiūros įstaigų įstatymo 151 straipsniu, atsižvelgdama į viešosios įstaigos Pasvalio pirminės asmens sveikatos priežiūros centro 2022 m. sausio 14 d. raštą Nr. R3-19 „Dėl vyr. gydytojo mėnesinio darbo užmokesčio pastovios dalies perskaičiavimo“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2019 m. rugsėjo 25 d. sprendimą Nr. T1-188 „Dėl viešosios įstaigos Pasvalio pirminės asmens sveikatos priežiūros centro vadovo mėnesinio darbo užmokesčio nustatymo“ (su visais aktualiais pakeitimais) (toliau – Sprendimas):

1.1. pakeisti Sprendimo 1 punkto pirmąją pastraipą ir ją išdėstyti taip:

 „1. Nustatyti viešosios įstaigos Pasvalio pirminės asmens sveikatos priežiūros centro vadovui mėnesinį darbo užmokestį:“

1.2. pakeisti Sprendimo 1.1 papunktį ir jį išdėstyti taip

„1.1. pastovioji mėnesinio darbo užmokesčio dalis – 4 839 Eur;“.

2. Įgalioti Pasvalio rajono savivaldybės administracijos direktorių padaryti pakeitimus darbo sutartyje, vadovaujantis šio Sprendimo 1 punktu ir ją pasirašyti.

3. Įpareigoti viešąją įstaigą Pasvalio pirminės asmens sveikatos priežiūros centrą taikyti šio sprendimo 1 punkte nurodytą pastoviąją mėnesinio darbo užmokesčio dalį nuo 2022 m. vasario 24 d.

4. Pripažinti netekusiu galios nuo 2021 m. vasario 24 d. Pasvalio rajono savivaldybės tarybos 2021 m. vasario 24 d. sprendimą Nr. T1-39 „Dėl Pasvalio rajono savivaldybės tarybos 2019 m. rugsėjo 25 d. sprendimo Nr. T1-188 „Dėl viešosios įstaigos Pasvalio pirminės asmens sveikatos priežiūros centro vadovo mėnesinio darbo užmokesčio nustatymo“ pakeitimo“.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja) Renata Nevulytė

2022-01-14, tel. (8 451) 54 086

Suderinta DVS Nr. RTS-29

Pasvalio rajono savivaldybės tarybai

**AIŠKINAMASIS RAŠTAS**

 **dėl pasvalio rajono savivaldybės tarybos 2019 m. rugsėjo 25 d. sprendimo nr. T1-188 „Dėl viešosios įstaigos pasvalio pirminės asmens sveikatos priežiūros centro vadovo mėnesinio darbo užmokesčio nustatymo“ pakeitimo**

2022 m. sausio 14 d.

Pasvalys

**1. Sprendimo projekto rengimo pagrindas.**

Sprendimo projektu siūloma pakeisti Pasvalio rajono savivaldybės tarybos 2019 m. rugsėjo 25 d. sprendimo Nr. T1-188 „Dėl viešosios įstaigos Pasvalio pirminės asmens sveikatos priežiūros centro vadovo mėnesinio darbo užmokesčio nustatymo“ 1.1 punktą, kuriuo VšĮ Pasvalio pirminės asmens sveikatos priežiūros centro vadovui buvo nustatytas pastovios mėnesinės darbo užmokesčio dalies dydis, nustatant naują mėnesinio darbo užmokesčio pastoviosios algos dydį.

Vadovaujantis Lietuvos Respublikos sveikatos priežiūros įstaigų įstatymo 151 straipsnio 2 dalimi,  LNSS viešųjų įstaigų, teikiančių Privalomojo sveikatos draudimo fondo lėšomis apmokamas asmens sveikatos priežiūros paslaugas, vadovų mėnesinio darbo užmokesčio pastoviosios dalies dydis nustatomas praėjusių kalendorinių metų jų vadovaujamos įstaigos vieno etato gydytojų ir slaugytojų vidutinio mėnesiniodarbo užmokesčio svertinį vidurkį dauginant iš koeficiento, kuris yra apskaičiuotas atsižvelgus į šiuos kriterijus: LNSS viešųjų įstaigų praėjusiais kalendoriniais metais iš Privalomojo sveikatos draudimo fondo biudžeto gautų pajamų dydį ir praėjusiais kalendoriniais metais gydytojų (įskaitant gydytojus odontologus) ir slaugytojų (įskaitant akušerius) faktiškai užimtų etatų skaičių. Vadovaujantis 151 straipsnio 11 dalimi, LNSS viešųjų įstaigų vadovų mėnesinio darbo užmokesčio maksimalų dydį (pastovioji ir kintamoji darbo užmokesčio dalys kartu) nustato savininko teises ir pareigas įgyvendinanti institucija arba visuotinis dalininkų susirinkimas.

**2. Sprendimo projekto tikslai ir uždaviniai.**

Sprendimo projektas parengtas vadovaujantis minėtu Įstatymu ir atsižvelgiant į viešosios įstaigos Pasvalio pirminės asmens sveikatos priežiūros centro 2022 m. sausio 14 d. raštą Nr. R3-19 „Dėl vyr. gydytojo mėnesinio darbo užmokesčio pastovios dalies perskaičiavimo “, kuriame įstaiga pateikia informaciją apie 2021 metais iš Privalomojo sveikatos draudimo fondo biudžeto gautų pajamų dydį ir praėjusiais kalendoriniais metais gydytojų (įskaitant gydytojus odontologus) ir slaugytojų (įskaitant akušerius) faktiškai užimtų etatų skaičių, bendrą įstaigos darbuotojų etatų skaičių (raštas pridedamas).

Atsižvelgiant į VšĮ Pasvalio pirminės asmens sveikatos priežiūros centro pateiktą informaciją, atlikti apskaičiavimai LNSS viešųjų įstaigų mėnesinio darbo užmokesčio skaičiuokle, kuri yra paskelbta Sveikatos apsaugos ministerijos interneto svetainėje, adresu <http://sam.lrv.lt/dydzio-nustatymas-nuo-2019-09-01>.

Savivaldybės tarybos 2019 m. rugsėjo 25 d. sprendimu Nr. T1-188 „Dėl viešosios įstaigos Pasvalio pirminės asmens sveikatos priežiūros centro vadovo mėnesinio darbo užmokesčio nustatymo“, įstaigos vadovui buvo nustatyta pastovioji mėnesinio darbo užmokesčio dalis – 4 072 Eur, perskaičiavus pagal 2021 m. pateiktus duomenis, pastovioji mėnesinio darbo užmokesčio dalis būtų 4 839 Eur.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos korupcijai neturės.

**4. Skaičiavimai, išlaidų sąmatos, finansavimo šaltiniai**.

Sprendimo įgyvendinimui bus naudojamos Privalomojo sveikatos draudimo lėšos.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Priimtas sprendimo projektas įtakos korupcijai neturės.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Savivaldybės meras, Socialinės paramos ir sveikatos skyriaus vyriausioji specialistė (Savivaldybės gydytoja)

PRIDEDAMA:

1. VšĮ Pasvalio pirminės asmens sveikatos priežiūros centro raštas, 2 lapai.
2. Paskaičiavimai, pagal mėnesinio darbo užmokesčio skaičiuoklę, 1 lapas.

Socialinės paramos ir sveikatos skyriaus

vyriausioji specialistė (Savivaldybės gydytoja) Renata Nevulytė